এর আগে প্রধানমন্ত্রী একটি খোলা জিপে চড়ে বাংলাদেশ পুলিশের বিভিন্ন কন্টিনজেন্টের দৃষ্টিনন্দন কুচকাওয়াজ পরিদর্শন করেন। তিনি অভিবাদনও গ্রহণ করেন। তিনি অনুষ্ঠানস্থলে পৌঁছলে স্বরাষ্ট্রমন্ত্রী আসাদুজ্জামান খান, পুলিশের মহাপরিদর্শক (আইজিপি) এ কে এম শহিদুল হক ও অতিরিক্ত আইজিপি প্যারেড কমিটির প্রেসিডেন্ট মোখলেসুর রহমান তাঁকে স্বাগত জানান। সুপারিনটেনডেন্ট অব পুলিশ (এসপি) শামসুন্নাহার প্যারেড পরিচালনা করেন।